Félix Moreno Astray

Félix Moreno Astray, nado en Santiago de Compostela en 1841 e finado en Alcázar de San Juan o 21 de abril de 1880, foi un sacerdote, xornalista e escritor galego.

 Traxectoria 
miniatura|Los precursores de Murguía.
Na súa época de seminarista fundou e dirixiu o Álbum Literario de Galicia. E ao rematar os estudos dirixiu El Diario e colaborou en La Estrella Compostelana. Ordenouse sacerdote e en Santiago de Compostela fundou unha imprenta onde editou El Diario de Santiago e a revista teolóxica El Cura de Aldea. A partir da Revolución de 1868 abandonou a relixión católica e dedicouse a predicar a relixión presbiteriana. Inscribiuse na Igrexa Evanxélica de Madrid para formarse como pastor. En 1870 marchou como misioneiro á arquidiocese de Toledo e na vila de Camuñas, coa axuda do alcalde republicano federal Luis Villaseñor, permaneceu varios anos logrando converter a noventa familias. En 1874 trasladouse a Alcázar de San Juan e fundou o periódico El Correo de La Mancha (1874-1875).

 Influencia noutros autores 
A obra de Félix Moreno Astray gozou dun certo recoñecemento entre os seus contemporáneos. Alén de ser citado entre os precursores do galeguismo por Murguía, a súa obra foi fonte de inspiración para intelectuais como Alfredo Brañas, quen menciona a súa Historia de la ciudad compostelana en El regionalismo.

 Obras 
 Santiago pintoresco, monumental, artístico y literario. Historia de la ciudad compostelana, 1863.
 El viagero en la ciudad de Santiago, 1865.
 Luisa (poemario).

 Notas 

 Véxase tamén 

 Bibliografía 
  (1886). Los precursores. A Coruña, Biblioteca Gallega, La Voz de Galicia.
 González Raposo, Benito Félix Moreno Astray: Un heterodoxo gallego.
 Outros artigos 
 Precursores
 Ligazóns externas 
Biografía en protestantedigital.com

Categoría:Sacerdotes católicos de Galicia
Categoría:Xornalistas de Santiago de Compostela
Categoría:Escritores de Galicia en lingua castelá
Categoría:Nados en Santiago de Compostela
Categoría:Pastores protestantes de Galicia
Categoría:Nados en 1841
Categoría:Finados en 1880
Categoría:Personalidades de Galicia sen imaxes finados hai máis de 80 anos
Categoría:Escritores de Galicia coa obra no dominio público